Soome politsei tabas kaks samasse seltskonda kuuluvat juhilubadeta eestlast joobespäi autoroolist.
Esmalt sõitis 29-aastane eestlane laupäeval Vantaas politseipatrulli nähes punase tule alt läbi, teatas uudisteagentuur STT. Mehe joobeks mõisteti 3,1 promilli.
Autos, mida joobes mees juhtis, viibis veel kolm meest.
Pisut hiljem tabas politsei sama auto Tuusulanväylä teel kihutamas 144 kilomeetrit tunnis. Roolis olnud 26-aastane eestlane viibis samas autos ka siis, kui see esimest korda kinni peeti. Juhi joobeks mõõdeti 0,7 promilli.
Agentuur märgib, et kummalgi purjuspäi roolist tabatud mehel ei ole juhiluba.